en en el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el en el el fr el el el el
Το λευκό είναι το χρώμα του καλοκαιριού. Ανοίγετε τη ντουλάπα παίρνετε το μπλουζάκι σας, το συνδυάζετε με ένα απλό τζιν σόρτς και είστε έτοιμες στο πι και φι. Υπάρχει όμως ένα μεγάλο πρόβλημα που κάθε γυναίκα καλείται να αντιμετωπίσει. Το χρώμα της επιδερμίδας αλλάζει και οι περισσότερες από εσάς δε βγαίνετε έξω χωρίς να έχετε περάσει το πρόσωπό σας με make up. Βλέπετε το πρόσωπο είναι συνήθως πιο ανοιχτό από το υπόλοιπο σώμα και μέσω του μακιγιάζ καταφέρνετε να εξομαλύνετε κάπως τη χρωματική αυτή διαφορά.
Τι γίνεται όμως όταν η νύχτα πέφτει και εσείς βγάζετε το άσπρο σας t-shirt; Συνήθως το σημείο του λαιμού λερώνεται και οι μπεζ στάμπες κάνουν την εμφάνισή τους. Δείτε, λοιπόν, πώς θα τις καθαρίσετε γρήγορα και αποτελεσματικά:
Τοποθετήστε επάνω στο σημείο του λεκέ, υγρό απορρυπαντικό και αφήστε το να δράσει για περίπου 15-20 λεπτά. Ύστερα, πλύνετέ το κανονικά και αν τυχόν υπάρχουν ακόμη κάποια σημάδια, δοκιμάστε την αμμωνία για περίπου 5 λεπτά. Βουτήξτε δηλαδή, το συγκεκριμένο σημείο μέσα σε αραιό διάλυμα αμμωνίας και πλύνετέ το ξανά.
Ρίξτε πάνω στο σημείο του λεκέ μερικές σταγόνες από το υγρό ντεμακιγιάζ που χρησιμοποιείτε. Αφήστε το να δράσει για περίπου 20-30 λεπτά και έπειτα πλύνετέ το με υγρό απορρυπαντικό.
Αναρτήθηκε από Unknown στις 2:05 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Έχεις 5 λεπτά; Γυμνάσου, λοιπόν!
Το πρωί ξυπνάς και τρέχεις σα τρελή να προλάβεις να τα κάνεις όλα. Να φτιάξεις ένα υγιεινό πρωινό, να κάνεις ένα γρήγορο ντουζ και να θυμηθείς να πάρεις όλα τα χαρτιά που χρειάζεσαι για το γραφείο. Το απόγευμα σε βρίσκει κολλημένη στην κίνηση και για ακόμη μία φορά η ιδέα του γυμναστηρίου σου φαίνεται ως όνειρο θερινής νυκτός.
Μην ανησυχείς καθόλου, αφού εμείς είμαστε εδώ για να φροντίσουμε το σώμα σου. Ξέρεις οι ρυθμοί της ζωής μας δεν απέχουν και πολύ από τους δικούς σου και σκεφτήκαμε να σου δείξουμε πώς θα εκμεταλλευτείς ακόμη και αυτά τα πέντε λεπτά ελεύθερου χρόνου σου. Ξέρεις τώρα, μέχρι να ζεσταθεί το φαγητό ή το νερό για να κάνεις μπάνιο.
Ρύθμισε το χρονόμετρο στα 5 λεπτά ακριβώς και πίστεψέ μας δε θα το μετανιώσεις καθόλου.
Πριν ξεκινήσεις τη μίνι προπόνηση κάνε μικρά πηδηματάκια για 15 χτυπώντας ταυτόχρονα παλαμάκια(άμα το επιτρέπει και η ώρα, δυνάμωσε και λίγο τη μουσική στο ραδιόφωνο).
0-1min: Για ένα λεπτό και μόνο ακολούθησε κατά γράμμα τα βήματα της παρακάτω               εικόνας. Ενώ είσαι σε όρθια στάση, λυγίζεις τα γόνατά σας και ακουμπάς τα χέρια σου           στο έδαφος. Με μία πολύ γρήγορη κίνηση έρχεσαι στη στάση της σανίδας και                         επιστρέφεις ξανά πίσω. Υπολόγισε ότι πρέπει να το κάνεις περίπου 6-7 φορές.
1-3 min: Τα επόμενα 2 λεπτά είναι αφιερωμένα στην άσκηση της πλάγιας σανίδας. Αφιέρωσε 60 δευτερόλεπτα για κάθε πλευρά και φρόντισε η κοιλιά σου να είναι αρκετά σφιχτή και το σώμα σου να σχηματίζει μία ευθεία γραμμή.
3-4 min: Η τελευταία άσκηση είναι ένας συνδυασμός καθίσματος και αναπήδησης. Από όρθια στάση κάνεις μικρό αλματάκι και κατά την πτώση έρχεσαι σε θέση καθίσματος. Τα χέρια σου πρέπει να ακολουθούν την κίνηση των ποδιών σου.
4-5 min: Ήρθε η ώρα του stretching και η προπόνηση σου μόλις τελείωσε. Είδες τελικά πόσο γρήγορο ήταν;
Από σήμερα, λοιπόν, τέλος οι δικαιολογίες.
Αναρτήθηκε από Unknown στις 1:18 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Δευτέρα 25 Μαΐου 2015
3+1 απλές λύσεις για να οργανώσετε την κουζίνα σας σε χρόνο dt!
Είτε ανήκετε στην κατηγορία των master Chef είτε όχι, η κουζίνα είναι ο αγαπημένος σας χώρος. Εντάξει, ίσως δε γνωρίζετε όλες τις σπεσιαλιτέ του κόσμου, αλλά έστω και η στιγμή που φοράτε την ποδιά σας για να φτιάξετε μία μακαρονάδα, σας ευχαριστεί. Η κουζίνα σας επιτρέπει να αφήσετε ελεύθερη τη φαντασία σας και αυτό γίνεται ακόμη καλύτερα αν τριγύρω σας δεν επικρατεί ένας μικρός χαμός.
Τα πάντα είναι μέσα στη μέση και συνήθως ανοιγοκλείνετε τα ντουλάπια ή τα συρτάρια για να βρείτε κάτι. Αυτό το Σαββατοκύριακο όμως θα μπουν όλα σε μία... τάξη. Δείτε πώς μπορείτε να οργανώσετε πολύ εύκολα την κουζίνα σας και κάντε τη να μοιάζει με αυτές που βλέπετε στα περιοδικά και τις ταινίες.
Τακτοποιήστε ανά κατηγορίες: Τα πιάτα δε γίνονται να βρίσκονται στο ίδιο ντουλάπι με τα ποτήρια. Για αισθητικούς και χρηστικούς λόγους, τοποθετήστε όλα τα αντικείμενα που αποσκοπούν σε παρόμοιες ανάγκες στο ίδιο ντουλάπι. Για παράδειγμα, τα μπολ, τα πιάτα και οι δίσκοι σερβιρίσματος είναι μία κατηγορία μόνα τους.
Η γωνία των μπαχαρικών: Ό,τι έχει σχέση με μπαχαρικό ή βρίσκεται σε μορφή σκόνης, τοποθετήστε το μέσα σε μοντέρνα διάφανα βαζάκια (σαν τα παλιά της μαρμελάδας) και διακοσμήστε ένα ράφι σας. Τα γήινα χρώματά τους σε συνδυασμό με τα πολύχρωμα βιβλία μαγειρικής που ίσως έχετε στο σπίτι, θα δώσουν μία πολύ μοντέρνα πινελιά στο χώρο σας. Με αυτόν τον τρόπο, δε θα ψάξετε πότε ξανά ούτε το αλάτι, ούτε και το... πιπέρι.
Τα εργαλεία του chef: Οι περισσότερες από εσάς κρύβετε μέσα στα συρτάρια, όλα τα εργαλεία που σας βοηθούν στο έργο σας. Ναι, είναι λίγο μπελαλίδικο το άνοιξε-κλείσε το συρτάρι, για αυτό μπορείτε πολύ απλά να κρεμάσετε τα πιο απαραίτητα στον... τοίχο. Μέσα σε ειδικές ξύλινες θήκες (βρήκατε μόλις την κατασκευή που θα κάνει ο άντρας σας το ΣΚ) μπορείτε να τοποθετήσετε όλα εργαλεία σας και να κάνετε τη ζωή σας ακόμη πιο απλή. Ακόμη και τα μαχαίρια της μαγειρικής (αν δεν υπάρχουν παιδιά στο σπίτι) μπορούν να μπουν στην... κρεμάστρα
Τα «καλά» στο τελευταίο... ντουλάπι: Όλες σας έχετε στο σπίτι ένα καλό σερβίτσιο, μία γυάλινη κανάτα (δώρο στο γάμο σας) και ένα σετ σπάνια μαχαιροπίρουνα (και αυτά από το γάμο). Δε χρειάζεται, λοιπόν, να τα έχετε στο προσκήνιο κατά την καθημερινότητά σας, αφού μπορείτε να τα αποθηκεύσετε στο πιο ψηλό ντουλάπι της κουζίνας και με μία DIY σκάλα να τα κατεβάζετε όποτε θέλετε.
Αναρτήθηκε από Unknown στις 2:23 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Δευτέρα 18 Μαΐου 2015
Φρέσκια σαλάτα για όλη την εβδομάδα: Δείτε το τρικ που θα σας λύσει τα χέρια
Τις καθημερινές τρέχετε σαν τρελές να τα προλάβετε όλα. Έχετε μπει και στη γνωστή διαδικασία της δίαιτας, οπότε μέσα στο χαμό μεταξύ των εγγράφων και του μπαλέτου της κόρης σας προσπαθείτε να ετοιμάσετε και το φαγητό σας για το γραφείο. Η λύση δεν είναι να παραγγέλνετε συνεχώς delivery, αφού το ψυγείο σας έχει όλα όσα επιθυμείτε.
Επειδή, λοιπόν, γνωρίζουμε από δύσκολα προγράμματα και non stop γυναίκες, σας έχουμε τη λύση. Με το παρακάτω τρικ μπορείτε να φτιάχνετε τη σαλάτα όλης της εβδομάδας από την Κυριακή και να την απολαμβάνετε φρεσκότατη μέχρι και την... Παρασκευή. Δε θέλει κόπο, όπως πολύ καλά ξέρετε, αλλά τρόπο.
Η διαδικασία είναι απλή και το μόνο που θα χρειαστείτε είναι μεγάλα βάζα, σαν αυτά που χρησιμοποιείτε για τις μαρμελάδες. Ανάλογα με την ποσότητα που θέλετε να παίρνετε μαζί σας, βρείτε και το ανάλογο βαζάκι.
Πρώτα από όλα ρίχνετε στον πάτο το dressing. Τα λαχανικά σας δε θα ποτίσουν και ταυτόχρονα δε θα χρειαστεί να κουβαλάτε και επιπλέον ταπεράκι για αυτό. Έπειτα, τοποθετήστε τα πιο σκληρά λαχανικά, όπως καρότα, ραπανάκια, πιπεριές και τέλος τα ντοματίνια σας. Τρίτα έρχονται τα πράσινα λαχανικά, αφού μαρούλι και λάχανο πρέπει να βρίσκονται σχεδόν στην κορυφή του βάζου σας. Τέλος, τοποθετήστε τα αμύγδαλα, το τυρί ή άλλους ξηρούς καρπούς που θα κάνουν τη σαλάτα σας λίγο πιο... λαχταριστή. Ακόμη και κοτόπουλο μπορείτε να προσθέσετε στην κορυφή, απλά επιλέξτε το για τις πρώτες ημέρες της εβδομάδας.
Αναρτήθηκε από Unknown στις 1:34 μ.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Παρασκευή 15 Μαΐου 2015
HAPPY FRIDAY TO ALL OF YOU
Αναρτήθηκε από Unknown στις 6:37 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Τετάρτη 13 Μαΐου 2015
Beach body: Επίπεδη κοιλιά μέχρι το καλοκαίρι (και χωρίς ροκανίσματα)!
Και ποια γυναίκα δεν έχει μπει στον πειρασμό ενός crop top αυτές τις ηλιόλουστες ημέρες; Πήρατε ήδη μία γεύση καλοκαιριού το τριήμερο που μας πέρασε, αλλά ακόμη τρέχετε και δεν προλαβαίνετε. Η άδεια αργεί (δυστυχώς) και το σώμα σας ακόμη δεν έχει αποκτήσει την καλοκαιρινή του... μορφή. Η φουσκωμένη κοιλίτσα δε δέχεται με τίποτα να... πέσει και εσείς αδυνατείτε να κάτσετε στον πάγκο των κοιλιακών.
Δεν είστε μόνες στον κόσμο αυτό, αφού η πλειονότητα του γυναικείου πληθυσμού θέλει επίπεδη κοιλιά, χωρίς όμως να κάνει... ροκανίσματα.
Δείτε, λοιπόν, τι πρέπει να κάνετε και δείτε το κορμί σας να μεταμορφώνεται μέσα σε μόλις λίγες εβδομάδες.
-Πίνετε πολύ νερό για να ενυδατώνετε τον οργανισμό σας και ταυτόχρονα να διώχνετε τις τοξίνες.
-Αντικαταστήστε μερικές κούπες του καφέ με πράσινο τσάι. Όσο ο καιρός ανοίγει, μπορείτε να δροσιστείτε κιόλας με ένα ποτήρι παγωμένο τσάι.
-Δοκιμάστε smoothies, αρκετά θρεπτικά και ταυτόχρονα... διαιτητικά.
- Μόλις σηκωθείτε από το κρεβάτι, γευτείτε νερό με λεμόνι και τζίντζερ
-Αποφύγετε τα junk foods και δείξτε ιδιαίτερη προτίμηση σε τροφές όπως μήλα, γκρέιπφρουτ, ωμά λαχανικά, κράκερς, βρώμη, πλιγούρι, ξηροί καρποί, κοτόπουλο και ψάρι.
-Μειώστε την ποσότητα του αλατιού και της ζάχαρης όσο το δυνατόν περισσότερο.
-Προγραμματίστε ένα 20λεπτο τρέξιμο σε καθημερινή βάση. Αν δεν μπορείτε να πάτε στο γυμναστήριο, απλά φορέστε τα αθλητικά σας και κάντε μερικούς γύρους το τετράγωνο του σπιτιού σας.
-Δοκιμάστε την άσκηση της σανίδας. Ξαπλώστε δηλαδή μπρούμυτα, τεντώστε τα πόδια σας και στηριχτείτε στους αγκώνες σας. Σφίξτε αρκετά καλά την κοιλιά σας, κρατήστε το σώμα σας σε ευθεία γραμμή και μείνετε ακίνητες για 15 δευτερόλεπτα.
-Ακολουθήστε εναλλακτικές ασκήσεις κοιλιακών: Σταθείτε, για παράδειγμα, σε όρθια στάση με τα πόδια σας ανοιχτά στο ύψος των ώμων και τα πόδια σας ελαφρώς λυγισμένα. Σηκώστε τα χέρια σας ψηλά και τεντώστε τα. Από τη θέση αυτή, λυγίστε προς τα κάτω το δεξί σας χέρι ενώ ταυτόχρονα ανεβάζετε και το δεξί σας γόνατο προς τα πάνω. Προσπαθήστε ο αγκώνας σας να πλησιάσει όσο το δυνατόν περισσότερο το γόνατό σας. Κάνετε 10 επαναλήψεις και αλλάζετε πλευρά.
-Πατήστε το rewind και πάρτε το σχοινάκι σας. Ναι, το παιδικό σας παιχνιδάκι θα σας βοηθήσει να κάψετε πολύ γρήγορα το περιττό λίπος.
Αναρτήθηκε από Unknown στις 11:36 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest
Summer is here! Ιδέες διακόσμησης για το σπίτι που θα σας... ενθουσιάσουν
Ο καιρός έχει «ανοίξει» και επιτέλους έχουμε... Άνοιξη. Η διάθεση ανεβαίνει και γενικώς θέλετε να διώξετε από πάνω σας ό,τι θυμίζει χειμώνα και κρύο. Ακόμη και το σπίτι σας ζητάει μερικές μικρές αλλαγές για να γίνει πιο... ζωντανό.
Δείτε, λοιπόν, μερικές ιδέες διακόσμησης και ανανεώστε το σπίτι σας στο πι και φι:
Έξυπνα και μικρά διακοσμητικά: Όσο περίεργο και αν σας φαίνεται, ένα μικρό αγαλματάκι (όχι αυτό των Όσκαρ) μπορεί να αλλάξει σε χρόνο ρεκόρ τη διακόσμηση του σπιτιού σας. Τοποθετήστε το σε ένα εμφανές σημείο πάνω στη βιβλιοθήκη ή το τραπεζάκι του σαλονιού και αφήστε όλα τα βλέμματα να πέσουν πάνω του. Για τις πιο τολμηρές, θα προτείναμε κάποιο αντικείμενο σε neon αποχρώσεις, αν φυσικά ο χώρος το επιτρέπει.
Η γωνία των... περιοδικών: Τα περισσότερα σπίτια είναι γεμάτα με βιβλιοθήκες και βιβλία. Αυτό αποτελεί την κλασσική πλευρά. Αν θέλετε, λοιπόν, να πρωτοτυπήσετε δημιουργήστε τη γωνία των περιοδικών (και του καφέ μαζί). Ένα μικρό τραπεζάκι, ένα πουφ ή μία ιδιαίτερη καρέκλα θα σας βοηθήσουν να δώσετε στο χώρο σας το στυλ που του έλειψε.
Άνθη για κάθε γούστο: Άνοιξη σημαίνει λουλούδια και είναι λογικό να τα ενσωματώσετε στη διακόσμηση του σπιτιού σας. Διαλέξτε τις αποχρώσεις που αγαπάτε και τοποθετήστε τα σε διακριτικές γωνίες. Και αν μένετε σε κάποιο στενό της πόλης, μη διστάσετε να ανθίσετε ακόμη και το μπαλκόνι σας.
Πολυτελή υφάσματα: Προς Θεού δεν εννοούμε να ξοδέψετε μισή περιουσία για να αγοράσετε ακριβά υφάσματα για τον καναπέ σας. Απλά επιλέξτε ένα μοντέρνο πλεχτό ριχτάρι και σημάνετε την έναρξη της πιο αισιόδοξης εποχής του χρόνου.
Αναρτήθηκε από Unknown στις 11:34 π.μ. Δεν υπάρχουν σχόλια:
Αποστολή με μήνυμα ηλεκτρονικού ταχυδρομείου BlogThis!Μοιραστείτε το στο TwitterΜοιραστείτε το στο FacebookΚοινοποίηση στο Pinterest